Cuneiform Tablet Ka 310
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na PUZUR₄-a-šur lá-qé-pì-im ú a-šur-du-gu₅-ul qí-bi₄-ma um-ma a-šur-e-mu-qí-ma 11.66666 ma-na 7 GÍN KÙ.BABBAR e-nam-a-šur DUMU a-ni-nim ḫa-bu-lam a-ḫa-ma 2 ma-na KÙ.KI ú 10 ma-na KÙ.BABBAR i-na KÙ.BABBAR-pì-a da-dí-a i-dí-šu-um a-na-kam e-nam-a-šùr lu-qú-tám ma-a-tám-ma a-na ZU-na-da i-dí-in a-tù-nu ṣa-ab-ta-sú-ma KÙ.BABBAR ša-áš-qí-lá-ma šu-ma um-ma šu-ut-ma ḫa-bu-lá-am KÙ.BABBAR lu-uš-ta-bi₄-ma ú ší-tám i-na li-bi-kà ṣa-áb-ta šu-ma um-ma šu-ut-ma mì-ma lá ḫa-bu-lá-ku i-na u₄-mì-im a-nim KÙ.BABBAR ša a-wi-lim i-na ṭup-pì-šu ta-aṣ-ba-ta-ni ší-be-e šu-uk-na-šu-um ITU.KAM ú li-ma-am wa-dí-a ša iš-tù ší-be-e ta-áš-ku-na-šu-ni ta-aḫ-sí-is-tám-ma ša ší-be-e i-id-a-ma ta-aḫ-sí-is-tám ku-un-kà-ma šé-bi₄-lá-ni-šum